Tee marinaad juba päev varem valmis ja jäta  üleöö külmkappi seisma, seda iga paari tunni tagant loksutades. Soovitan võtta mõne kindlalt suletava purgi, kuhu marinaadi tegema hakata. Riivi sidrunilt koor, pressi mahl purki, lisa peeneks hakitud ürdid, küüslauk (ka peeneks hakitud), oliiviõli, palsamiäädikas, must pipar ja sool. Enne grillimist määri terved kanafileetükid marinaadiga kokku ja grilli ühelt poolt 1,5 min, teiselt poolt 1,5 min, seejärel kaane all jälle esimeselt poolelt 3 ja teiselt 3 minutit (see aeg eeldab korralikult kuuma grilli - saad  hoida kätt grillresti kõrgusel 3-4 sekundit, aga mitte kauem). Marinaadi retsept raamatust Meistrite Grilliraamat (lk 67).